CELEX: 32010D0205
Language: el
Date: 2010-03-31 00:00:00
Title: 2010/205/: Απόφαση της Επιτροπής, της 31ης Μαρτίου 2010 , σχετικά με το ερωτηματολόγιο υποβολής εκθέσεων που αναφέρεται στον κανονισμό (ΕΚ) αριθ. 166/2006 του Ευρωπαϊκού Κοινοβουλίου και του Συμβουλίου, για τη σύσταση ευρωπαϊκού μητρώου έκλυσης και μεταφοράς ρύπων και για την τροποποίηση των οδηγιών 91/689/ΕΟΚ και 96/61/ΕΚ του Συμβουλίου [κοινοποιηθείσα υπό τον αριθμό Ε(2010) 1955] (Κείμενο που παρουσιάζει ενδιαφέρον για τον ΕΟΧ)

8.4.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 88/18
            
         ΑΠΌΦΑΣΗ ΤΗΣ ΕΠΙΤΡΟΠΉΣ
   της 31ης Μαρτίου 2010
   σχετικά με το ερωτηματολόγιο υποβολής εκθέσεων που αναφέρεται στον κανονισμό (ΕΚ) αριθ. 166/2006 του Ευρωπαϊκού Κοινοβουλίου και του Συμβουλίου, για τη σύσταση ευρωπαϊκού μητρώου έκλυσης και μεταφοράς ρύπων και για την τροποποίηση των οδηγιών 91/689/ΕΟΚ και 96/61/ΕΚ του Συμβουλίου
   [κοινοποιηθείσα υπό τον αριθμό Ε(2010) 1955]
   (Κείμενο που παρουσιάζει ενδιαφέρον για τον ΕΟΧ)
   (2010/205/ΕΕ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη:
   τη συνθήκη για τη λειτουργία της Ευρωπαϊκής Ένωσης,
   τον κανονισμό (ΕΚ) αριθ. 166/2006 του Ευρωπαϊκού Κοινοβουλίου και του Συμβουλίου, της 18ης Ιανουαρίου 2006, για τη σύσταση ευρωπαϊκού μητρώου έκλυσης και μεταφοράς ρύπων και για την τροποποίηση των οδηγιών του Συμβουλίου 91/689/ΕΟΚ και 96/61/ΕΚ (1), και ιδίως το άρθρο 16,
   την οδηγία 91/692/ΕΟΚ του Συμβουλίου, της 23ης Δεκεμβρίου 1991, για την τυποποίηση και τον εξορθολογισμό των εκθέσεων που αφορούν την εφαρμογή ορισμένων οδηγιών για το περιβάλλον (2),
   Εκτιμώντας τα ακόλουθα:
   
               (1)
            
            
               Το άρθρο 16 παράγραφος 1 του κανονισμού (ΕΚ) αριθ. 166/2006 απαιτεί την υποβολή έκθεσης σχετικής με την εφαρμογή του κανονισμού, στηριζόμενης στις πληροφορίες των τελευταίων τριών ετών αναφοράς, η οποία καταρτίζεται σύμφωνα με τη διαδικασία που ορίζεται στο άρθρο 16 παράγραφος 2 του κανονισμού (ΕΚ) αριθ. 166/2006.
            
         
               (2)
            
            
               Το άρθρο 16 παράγραφος 2 του κανονισμού (ΕΚ) αριθ. 166/2006 ορίζει ότι η έκθεση πρέπει να συντάσσεται βάσει ερωτηματολογίου το οποίο καταρτίζει η Επιτροπή με τη συνεργασία της επιτροπής που συνιστάται σύμφωνα με το άρθρο 19 παράγραφος 1 του κανονισμού.
            
         
               (3)
            
            
               Η πρώτη έκθεση καλύπτει την περίοδο 2007 έως και 2009.
            
         
               (4)
            
            
               Τα μέτρα που προβλέπονται από την παρούσα απόφαση είναι σύμφωνα με τη γνώμη που εξέφρασε η επιτροπή σύμφωνα με το άρθρο 19 του κανονισμού,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Τα κράτη μέλη θα χρησιμοποιούν το ερωτηματολόγιο που καθορίζεται στο παράρτημα της παρούσας απόφασης ως βάση κατάρτισης της έκθεσης που πρέπει να υποβάλλεται στην Επιτροπή δυνάμει του άρθρου 16 παράγραφος 1 του κανονισμού (ΕΚ) αριθ. 166/2006.
   Άρθρο 2
   Η παρούσα απόφαση απευθύνεται στα κράτη μέλη.
   
      Βρυξέλλες, 31 Μαρτίου 2010.
      
         
            Για την Επιτροπή
         
         Janez POTOČNIK
         
            Μέλος της Επιτροπής
         
      
   
   
      (1)  ΕΕ L 33 της 4.2.2006, σ. 1.
   
      (2)  ΕΕ L 377 της 31.12.1991, σ. 48.
   
      ΠΑΡΑΡΤΗΜΑ
      
         ΕΡΩΤΗΜΑΤΟΛΟΓΙΟ ΓΙΑ ΤΗΝ ΥΠΟΒΟΛΗ ΕΚΘΕΣΕΩΝ
      
      
         Πρόσθετες πληροφορίες που πρέπει να κοινοποιούνται από τα κράτη μέλη σύμφωνα με το άρθρο 16 του κανονισμού (ΕΚ) αριθ. 166/2006 για τη σύσταση ευρωπαϊκού μητρώου έκλυσης και μεταφοράς ρύπων και για την τροποποίηση των οδηγιών 91/689/ΕΟΚ και 96/61/ΕΚ του Συμβουλίου
      
      
         Γενικής φύσεως σημειώσεις:
      
      
         Το παρόν ερωτηματολόγιο περιλαμβάνει ερωτήματα στα οποία τα κράτη μέλη υποχρεούνται να απαντήσουν, σχετικά με την εφαρμογή του κανονισμού ΕΜΕΜΡ (E-PRTR) για τα τελευταία τρία έτη αναφοράς.
      
         Οι απαντήσεις στο ερωτηματολόγιο κοινοποιούνται από τα κράτη μέλη σε ηλεκτρονική μορφή.
      1.   ΓΕΝΙΚΗ ΠΕΡΙΓΡΑΦΗ
      
         Σύντομη περιγραφή της διαδικασίας κατάρτισης της έκθεσης, συμπεριλαμβανομένων πληροφοριών για τον τύπο των δημόσιων αρχών που συνέβαλαν στην κατάρτιση.
      2.   ΝΟΜΙΚΑ ΜΕΤΡΑ ΓΙΑ ΤΗ ΣΥΣΤΑΣΗ ΤΟΥ ΣΥΣΤΗΜΑΤΟΣ ΕΜΕΜΡ (ΑΡΘΡΑ 5, 20)
      
         Απαρίθμηση των νομοθετικών, κανονιστικών και άλλων μέτρων για τη σύσταση του ολοκληρωμένου μητρώου έκλυσης και μεταφοράς ρύπων.
      Ειδικότερα, περιγραφή των μέτρων που θέσπισαν τα κράτη μέλη σύμφωνα με τις διατάξεις του άρθρου 20 για να εξασφαλίσουν ότι οι σχετικές με τις κυρώσεις διατάξεις είναι αποτελεσματικές, αναλογικές και αποτρεπτικές και περιγραφή της πείρας από την εφαρμογή.
      3.   ΑΠΑΙΤΗΣΕΙΣ ΚΟΙΝΟΠΟΙΗΣΗΣ, ΚΑΘΟΡΙΣΜΟΣ ΤΩΝ ΕΓΚΑΤΑΣΤΑΣΕΩΝ, ΑΡΜΟΔΙΕΣ ΑΡΧΕΣ ΚΑΙ ΔΕΔΟΜΕΝΑ ΤΑ ΟΠΟΙΑ ΠΡΕΠΕΙ ΝΑ ΠΕΡΙΛΑΜΒΑΝΟΝΤΑΙ ΣΤΗΝ ΕΚΘΕΣΗ (ΑΡΘΡΟ 5)
      
         Απαρίθμηση των νομοθετικών, κανονιστικών και άλλων μέτρων τα οποία θεσπίζουν τις απαιτήσεις κοινοποίησης για το ΕΜΕΜΡ.
      Ειδικότερα, περιγραφή των αρμόδιων αρχών για την ταυτοποίηση των εγκαταστάσεων ΕΜΕΜΡ και συγκέντρωση πληροφοριών για τις εκλύσεις ρύπων από σημειακές πηγές. Περιγραφή των απαιτήσεων αναφοράς και του τρόπου συγκέντρωσης δεδομένων ΕΜΕΜΡ στη χώρα σας, απαρίθμηση του τύπου των εμπλεκόμενων οργανισμών και καθορισμός του τμήματος των εργασιών έγκρισης για το οποίο είναι υπεύθυνες χρησιμοποιώντας τον κατωτέρω πίνακα:
      
                   
               
               
                  Έγκριση της διαδικασίας από τον οργανισμό
               
            
                   
               
               
                  Εγκατάσταση: …
               
            
                   
               
               
                  Τοπικές αρχές: …
               
            
                   
               
               
                  Περιφερειακή αρχή: …
               
            
                   
               
               
                  Εθνική αρχή: …
               
            
                   
               
               
                  Υπουργείο περιβάλλοντος: …
               
            4.   ΠΡΑΚΤΙΚΕΣ ΥΠΟΒΟΛΗΣ ΤΩΝ ΕΚΘΕΣΕΩΝ ΠΟΥ ΠΡΟΟΡΙΖΟΝΤΑΙ ΓΙΑ ΤΟ ΕΜΕΜΡ (ΑΡΘΡΟ 5)
      
         Για κάθε κύκλο υποβολής έκθεσης αφότου υπεβλήθη το τελευταίο ερωτηματολόγιο, ένδειξη:
      
      
                  α)
               
               
                  των προθεσμιών υποβολής στην αρμόδια αρχή·
               
            
                  β)
               
               
                  των δυσκολιών τήρησης των εν λόγω προθεσμιών, ανεξαρτήτως της έμπρακτης τήρησης, ή μη, των προθεσμιών υποβολής από τους οργανισμούς και των προθεσμιών που καθορίστηκαν για να τεθούν στη διάθεση του κοινού οι πληροφορίες που περιλαμβάνονται στο μητρώο· ενδεχομένως τους λόγους της καθυστέρησης υποβολής·
               
            
                  γ)
               
               
                  του μέρους υποβολής εκθέσεων με ηλεκτρονική μορφή σε σχέση με τη διαβίβαση δεδομένων επί χάρτου από τους φορείς εκμετάλλευσης και περιγραφή της έκθεσης και των μέσων που διαθέτουν τόσο οι φορείς εκμετάλλευσης όσο και οι αρμόδιες αρχές·
               
            
                  δ)
               
               
                  των κυριότερων δυσκολιών που συνάντησαν οι φορείς εκμετάλλευσης και οι αρμόδιες αρχές όσον αφορά την υποβολή των δεδομένων για το ΕΜΕΜΡ (παράκληση να απαντηθεί το ερώτημα υπό την οπτική γωνία των αρχών).
               
            5.   ΔΙΑΣΦΑΛΙΣΗ ΚΑΙ ΕΚΤΙΜΗΣΗ ΤΗΣ ΠΟΙΟΤΗΤΑΣ ΤΩΝ ΔΕΔΟΜΕΝΩΝ (ΑΡΘΡΟ 9 ΠΑΡΑΓΡΑΦΟΙ 1, 2 ΚΑΙ 3)
      
         Περιγραφή των κανόνων, διαδικασιών και μέτρων διασφάλισης της ποιότητας των κοινοποιούμενων υπό το ΕΜΕΜΡ δεδομένων και των διαπιστώσεων που προκύπτουν σχετικά με την ποιότητα των κοινοποιούμενων δεδομένων.
      
         Ειδικότερα, παροχή πληροφοριών σχετικών με:
      
      
                  α)
               
               
                  την εκτίμηση των αρμόδιων αρχών για την πληρότητα, συνοχή και αξιοπιστία των δεδομένων που υποβάλλουν οι φορείς εκμετάλλευσης·
               
            
                  β)
               
               
                  τις μεθοδολογίες και διαδικασίες που ακολουθούν οι αρμόδιες αρχές, οι οποίες είχαν ως αποτέλεσμα την υποβολή δεδομένων καλύτερης ποιότητας.
               
            6.   ΠΡΟΣΒΑΣΗ ΤΟΥ ΚΟΙΝΟΥ ΣΤΑ ΔΕΔΟΜΕΝΑ ΕΜΕΜΡ (ΑΡΘΡΟ 10 ΠΑΡΑΓΡΑΦΟΣ 2)
      
         Περιγραφή του τρόπου (των τρόπων) με τον οποίο διευκολύνεται η πρόσβαση του κοινού στις πληροφορίες που περιέχονται στο μητρώο.
      
         Ειδικότερα, παροχή πληροφοριών σχετικά με:
      
      Τους τόπους όπου οι πληροφορίες που περιέχονται στο ευρωπαϊκό ΕΜΕΜΡ δεν είναι εύκολα προσβάσιμες για το κοινό με άμεσα ηλεκτρονικά μέσα· τα θεσπισθέντα μέτρα για τη διευκόλυνση της ηλεκτρονικής πρόσβασης στο μητρώο σε δημόσια προσβάσιμους τόπους.
      7.   ΕΜΠΙΣΤΕΥΤΙΚΟΣ ΧΑΡΑΚΤΗΡΑΣ (ΑΡΘΡΟ 7 ΠΑΡΑΓΡΑΦΟΣ 2, ΑΡΘΡΟ 11)
      
         Εάν ορισμένες πληροφορίες δεν δημοσιοποιούνται, ως εμπιστευτικές, αναφερθείτε στον τύπο των πληροφοριών, στο σκεπτικό και στη συχνότητα μη αποκάλυψής τους. Ειδικότερα, υπογραμμίστε εν συντομία:
      
      
                  α)
               
               
                  ποιοι τύποι δεδομένων έχουν θεωρηθεί εμπιστευτικοί·
               
            
                  β)
               
               
                  το κύριο σκεπτικό του εμπιστευτικού χαρακτήρα τους·
               
            
                  γ)
               
               
                  τον αριθμό των εγκαταστάσεων ανά δραστηριότητα του παραρτήματος Ι με εμπιστευτικά δεδομένα και τον συνολικό αριθμό της εγκατάστασης αναφοράς ανά δραστηριότητα του παραρτήματος Ι.
               
            Σχολιάστε την πρακτική πείρα και τα προβλήματα που συναντήσατε όσον αφορά τις αιτήσεις εμπιστευτικότητας σύμφωνα με το άρθρο 4 της οδηγίας 2003/4/ΕΚ του Ευρωπαϊκού Κοινοβουλίου και του Συμβουλίου για την πρόσβαση του κοινού στις περιβαλλοντικές πληροφορίες, ιδίως όσον αφορά τις πληροφορίες για τις εκλύσεις και μεταφορές, όπως αυτές ορίζονται στο παράρτημα III.